
« La afero de Paco estas sekurigita 
por longa tempo, spite la klopodojn 
de atakemaj elementoj por senkate- 
nigi novan militon. » 

fion deklaris Radio Moskvo, okaze 
de la publikigo de dekreto, laŭ kiu la 
Sovet-Unio torigas la mortpunon en 
paca tempo. 

Ĉu tiu ekkono kondukos la Sovet- 
registaron ankaŭ al revizio de aliaj in- 
stitucioj kaj principoj ? Tiukaze an- 
kaŭ Esperanto havus novan ŝancon. 

* 


« Nova periodo komenciĝas en la 
historio de la brita kaj usona zonoj 
de Germanujo, » deklaris Lordo Pa- 
kenham, la brita ministro por Ger- 
manujo. « La amika mano de Anglu- 
jo estas pli ol duonvoje etendita al 
la germanoj. » 

Li diris plue, ke la aliancanoj ha- 
vas la respondecon por helpi trarom- 
pi la germanan izolecon en Eŭropo. 

Do, kiam oni permesos la ekspeda- 
don de demokrataj gazetoj kaj pre- 
saĵoj al Germanujo ? Kiam finfine 
ankaŭ HEROLDO povos esti liverata 
al germanaj esperantistoj ? 


LELPLEEGOLLOGOLOLOLLOGOLGLSLOLLOLLEGLLOGLAEDO. 


D-ro A. Mildwurf : 
Esperanto kaj USSR 


La Esperanto-movado kaj -lingvo 
naskiĝis antaŭ 60 jaroj en Rusujo. 
La unua Esperanta lernolibro aperis 
en rusa lingvo. Ankaŭ la unuaj espe- 
rantistoj estis rusoj aŭ ruslandanoj. 
En la unua adresaro, el la unua milo 
da esperantistoj pli ol 800 estis rusoj. 
D-ro Zamenhof vivis en epoko, kiam 
Polujo estis sub cara regado ; li mem 
uzis la rusan lingvon, kiu estis vera 
paradlingvo en la multidioma rusa 
regno. La specialaj sociaj kondiĉoj 
en Ruslando kaŭzis, ke en tiu reak- 
cia carista regno vaste ekfloris kaj 
trovis komprenon la « interna ideo » 
de Esperanto. La unuaj disĉiploj de 
Zamenhof estis poloj, rusoj, latvoj, 
estonoj, kaŭkazanoj kaj judoj, — ili 
ĉiuj regnanoj de l' rusa imperio. La 
inteligentularo de ĉi tiu lando, en sia 
longa persista batalado kontraŭ la 
carismo kaj kontraŭ obskurismo ĉiu- 
speca, facile entuziasmiĝis por la ho- 
mamaj ideoj de Zamenhof. En plua 
formigo kaj fiksigo de tiuj ideoj la 
unuatempaj rusaj esperantistoj ludis 
gravan rolon. Tiuj iliaj meritoj estas 
konfesataj de ĉiuj historiistoj de Es- 
peranto. Rusoj donis al Esperanto 
ĝiajn unuajn verkistojn, ili kreis la 
unuajn literaturajn verkojn en nia 
lingvo. En Ruslando troviĝis niaj 
unuaj fervoraj propagandistoj. 

La sinteno de la cara registaro al 
Esperanto ne estis unusenca. Apud 
tre liberala tolero ni vidis ankaŭ oka- 
zaĵojn de eksterordinara severeco, 
ekzemple dum la unua revolucio en 
1905. 

En sia verko « Historio de Espe- 
ranto » D-ro E. Privat konstatas al- 
tan socian idealismon, kiu ligis la 
unuajn rusajn esperantistojn al Es- 
peranto. Tiu idealismo kaŭzis stari- 
gon de pli iatimaj rilatoj kun mova- 
do iniciatita de l’ granda verkisto 
Grafo Leo Tolstoj. Li estis unu el la 
unuaj eminentaj patronoj de Espe- 
ranto. Jam en 1889 Tolstoj skribis : 

(Vidu pĝ. 2, kol, 1.) 


FONDITA EN 1920 — 23-a JARKOLEKTO 


LA ESPERANTO-MOVADO EN ISLANDO 


Kiam la dua mondmilito eksplodis, ne 
funkciis ia Esperanto-organizaĵo en Islando, 
kaj tiel estis dum la plimulto de la milito, 
En 1944 tio ŝanĝiĝis, ĉar la 18-an de aprilo 
en tiu jaro estis fondata la esperantista so- 
cieto « Aŭroro ». La fondintoj estis 44. Ko- 
responda kurso de Esperanto funkciis ekde 
januaro samjara, kaj multaj el la fondintoj 
de Aŭroro estis partoprenintaj en ĝi. Do, 
tiu societo atingis ĵus la aĝon ĉe tri jaroj, 
kaj ĝiaj membroj estas nun proksimume 
80. Ne ekzistas aliaj Esperanto-organizaĵoj 
en Islando ; tial ĉiuj islandaj esperantistoj 
rajtas aliĝi al ĝi, kie ajn en la lando ili 
loĝas. Tiel Aŭroro estas parte landa aso- 
cio, kvankam plej multaj el ĝiaj membroj 
loĝas en Reykjavik, kaj ĉiuj ĝiaj kunvenoj 
ĝis nun okazis tie. 

La ĉi-supra bildo prezentas tiujn el la 
Aŭroranoj, kiuj ĉeestis kunvenon okaze de 
la 3-a datreveno de la societa fondo, la. 
18-an de aprilo 1947. 

Dum ĉiuj tri vintroj de la societa funkcia- 
do ni okazigis Esperanto-kursojn. La pas- 
intvintra kurso estis la plej vigla, kaj pli 
ol dudek el la kursanoj jam decidis viziti la 
Bernan Kongreson, se ili ricevos sufiĉe da 
valuto. Estos interese scii, kiom lertaj tiuj 
kongresanoj estos parolante la lingvon in- 
ternacian dum la kongreso, ĉar la pli multaj 
el ili komencis lerni Esperanton malfrue en 
oktobro 1946. 

Grava faktoro en la societa funkcio dum 
la pasinta jaro estis la kolektado de sub- 
skriboj por la petskribo direktota al UNO. 
Ni sukcesis kolekti subskribojn de pli ol 
kvar mil personoj, kio estas pli ol 3 % de 


la islanda popolo. Laŭprocente Islando es- 
tas unua en la vico tiurilate. Estis Aŭroro, 
kiu zorgis pri la kolektado, 

Esperanto-kurso nun aperas en la revuo 
«Vinnan» (La Laboro), kiu estas organo 
de la Unuiĝo de Islandaj Gelaboristoj. Sper- 
ta esperantisto, s ano Olafur Th. Kristjans- 
son, verkas kaj gvidas la kurson. Ni aten 
das, ke multaj islandanoj, precipe laboris 
toj, interesiĝos pri Esperanto kaj lernos 
ĝin per tiu kurso, 

“En lasta jarkunveno, kiu okazis en ja- 
nuaro, ni enmetis en la statuton de la so- 
aleto paragrafon pri kursoj kaj ekzamenoj. 

ŭ la statuto estas jam devo de la societo, 
ĉiujare okazigi kurso(j)n. Estas same ĝia 
devo okazigi ekzamenon, kiam sufiĉe mul- 
taj personoj anoncas sin por ĝi. Ni jam 
faris regularon por ekzamenoj. Ili estas 
en tri gradoj. La kursoj kaj ekzamenoj po- 
vas okazi kie ajn en Islando. 

La laborado de nia societo ne estas longa 
ĝis nun, Sed iom ni sukcesis antaŭenigi 
nian aferon en nia lando. Niaj societanoj 
bone rimarkas, ke ni jam venkis la komen 
cajn malfacilaĵojn. Kiam Aŭroro estis fon- 
data, ne estis multaj el la membroj, kiuj 
bone sciis Esperanton. Nun tio iom post 
iom ŝanĝiĝas, kaj la kunvenoj jam pres- 
kaŭ ekskluzive okazas en Esperanto, sed 
komence ni pli uzis nian nacian lingvon. 
Dum pasinta vintro la kunvenoj estis pli 
oftaj kaj pli viglaj ol iam antaŭe. Ni esperas, 
ke nia agado tiel same progresos estonte 
kiel ĝis nun. 


OLAFUR S. MAGNUSSON. 


E EEE TE E E ATEA  ——————————ĜĈ—Ĝ— 
Tiuj damnitaj Nederlandanoj ! 


« Tiuj damnitaj mederlandanoj ! » 
estis malbeno ofte aŭditu el la buŝo 
de / germanaj okupintoj, kiam ne- 
derlandaj partizanoj denove estis ple- 
numintaj ion, kio estis neagrabla al 
la malamiko. Unu el niaj legantoj, 
kiu kune kun kelkaj aliaj gesamide- 
anoj aktive partoprenis en la rezista 
movado, sendis al ni raporton pri la 
agado de la rezista grupo, al kiu li 
apartenis. La raporto, kvankam tre- 
ege interesa, estas tro ampleksa por 
aperigi ĝin kompleta en Heroldo ; 
sed volonte mi publikigas el ĝi kel- 
kajn speciale interesajn epizodojn. 

Ea 


Kiamaniere oni provis la fidindecon 
de Onklo Johano. 
Li povus vivi riĉe, sed ... 

Dum iu tempo de la milito, la plej 
gravan laboron subteran faris Onklo 
Johano aŭ, kiel oni pli mallonge no- 
mis lin, « Hans ». Estas interese ek- 
scii, kiel li komencis sian agadon. 

Estante filo de riĉaj gepatroj, li 
povus riĉe vivi, ne laborante. Li estis 
iom pli ol tridek-jara kaj posedis 
prudenton kiel nur malmultaj. Pro 
familiaj kaŭzoj lia patro postulis, ke 
li laboru en lia granda manufakture- 
jo. Hans faris tion, sed nur kontraŭ- 
vole. Kun sia granda energio li volis 
fari la necesajn ŝanĝojn en la aĉeta- 


do, vendado, librotenado ktp. Lia pa- 
tro, kiu en la fino de la pasinta jar- 
cento fondis la firmon kun kelkaj 
el siaj fratoj, kontraŭis lin ĉiam pli 
multe, ĉar estante jam maljuna, li ne 
emis modernigi sian entreprenon. 

Kiel patrioto Hans ne povis toleri 
la humiliĝojn, kiujn la nazioj kaŭzis 
al lia lando. Kun samrajtigita ku- 
zo, kiu laboris en la sama butiko, li 
priparolis la aferon, kaj ambaŭ inter- 
konsentis fari sian eblon por preni 
kontakton kun la subtera organizo en 
sia urbo. Kiel dirite, tiel farite. Post 
multe da peno ili sukcesis en tio. 

Hans tamen devis unue pruvi sian 
fidindecon. Por tio oni, interalie, or- 
donis al li « ombrumi » la tiutempan 
germanan urbkomandanton por civi- 
laj aferoj. Li devis raporti, kion la 
komandanto faras en kafejoj kaj sur- 
strate; kiujn personojn li vizitas ktp. 
Lia kuzo kunhelpis lin en tio. 


Kiom da brando trinkis la komam- 
danto. 


Onklo Johano — aŭ prefere ni res- 
tu ĉe la nomo « Hans » — komencis 
sian taskon kaj jam post nelonge li- 
veris tian precizan raporton pri la 
faroj de la urbkomandanto, kian oni 
ĝis tiam ankoraŭ ne vidis. En ĝi pre- 
cize estis menciite, kiom da glasetoj 

(Vidu pĝ. 3, kol. 1.) 


I5 Junio 1947 


Bern kaj Aarhus 


Pli kaj pli alproksimiĝas la tagoj de la 
unuaj grandaj esperantistaj kunvenoj post- 
militaj. Ĝis la fino de majo aliĝis al la 32-a 
U.K. en Bern 1413 personoj el 34 landoj, 
inter kiuj 952 el 29 landoj sukcesis pagi sian 
kotizon. El Britujo aliĝis 522 (ĉiuj pagis), 
Svedujo 150 (140 pagis), Francujo 146 (12), 
Svislando 114, Danlando 111 (4), Hungaru- 
jo 86 (2), Ceĥoslovakio 51 (11), Belgujo 50 
(38), Nederlando 33 (6), Islando 27, Italu- 
jo 16 (11), Germanujo 15 (8), Usono 12 
(10), Irlando 10 (7), Jugoslavio 10 (8), 
ceteraj landoj malpli ol 10. Adreso : Bun- 
desgasse 20, Bern. 

Laŭ la maja numero de « Arbetar Espe- 
rantisten » aliĝis al la 20-a SAT-Kongreso 
en Aarhus 230 gekamaradoj el 10 landoj. 
Oni anoncas interesan programon, kaj par- 
to de la Solena Malfermo estos radie dis- 
aŭdigata. 


KHK AE A E K H E AE E E E E E A ME de E E E E E E EE 


24 lingvoj inter ili ; 
sed ili ne ĉiam efikas. 


El raporto en « Birmingham Gazette », 
de 9,5.1947 : 

Interpretistoj ĉe la Brita Industria Foiro 
en Castle Bromwich apud Birmingham, kiuj 
inter si povas paroli 24 lingvojn, trovas 
malfacilaĵojn kiujn oni ne spertis ĉe la an- 
taŭa Foiro en 1939, 

tlveninte el la izoleco de l' militjaroj, la 
reprezentantoj de iuj eksterlandoj tute ne 
havas scion pri la novaj teknikaj kaj scien- 
caj disvolviĝoj. Ili sentas sin nesciantaj pri 
la multegaj detaloj, eltrovitaj de la spertu- 
loj, de post sia lasta vizito al ĉi tiu lando. 

La malsimpleco de radaro kaj atompovo 
estas nur du ekzemploj el multaj, pri kiuj 
fremdaj gastoj sentas sin nesciantaj; iliaj 
lernolibroj kaj literaturo hejmaj estas tute 
malmodernaj. 

La interpretistoj povis helpi per pacien- 
caj klarigoj. Ili devis elpensi novajn tekni- 
kajn kaj sciencajn vortojn sur latina bazo 
por helpi la konfuzitajn vizitantojn el ek- 
sterlando, 

La interpretistoj zorgas pri la alilandaj 
gastoj kun ĉiaj afableco kaj atento. Oni 
atendas vagonarojn ĉe la stacidomoj de 
Birmingham kaj Castle Bromwich, kaj ne 
gravas, ĉu la mendontoj parolas hindustane, 
islande, filipine, ruse, serbe aŭ katalune : 
la interpretistoj estas pretaj. 

Naŭ lingvojn la ĉefinterpretisto, s-ro E. 
J. Robertson, parolas flue, Entute li povas 
legi kaj skribi dudekon da lingvoj, sed li 
ne parolas la ceterajn dek-unu, ĉar ili 
konfliktus kun la aliaj kaj malhelpus lian 
majstrecon pri tiuj, kiujn li regule uzas. 
Pactempa teknika tradukisto ĉe la Ko- 
merca Ĉambro de Birmingham, s-ro Ro- 
bertson estis la ununura persono ĉe la « Mi- 
litoficejo », kiu kapablis paroli filipine, 

Trad, J. BROWNLEE. 


KEEA E E E E E E e e E 


Kelklinie. 


- La kongresa komitato por la 20-a Kon- 
greso de SAT fervore laboras por fari ĝin 
granda sukceso. Kiel sciate, ĝi okazos la 
2.-7.8. en Aarhus. Adreso : Magnus Jacob- 
sen, Brendstrupvej 8, Aarhus, Danlando, 


Alvoko por la nunjara Jamboreo en 
Moisson, destinita al la fremdaj nacioj, ĵus 
aperis en formo de ilustrita libreto, redak- 
tita en la lingvoj franca, angla kaj (laŭ 
propono de Jean Couteaux) ankaŭ en Espe- 
ranto. 


La dato de la internacia kunveno de 
TJO en Ipswich (Anglujo) estas plifruigita; 
ĝi okazos la 14.-21.8.1947. TJO sciigas pli- 
vigliĝon de sia agado en Aŭstrio, Belgujo, 
Ĉeĥoslovakio, Hispanujo kaj eĉ Germanujo. 
- Somera lernejo kaj seminario por es- 
perantistoj okazos la 19.7,-2.8, en Doksy en 
Ĉeĥoslovaka Respubliko. Estas aranĝataj: 
muzikvespero, dancoj, sporto, banado, eks- 
kursoj, bivakfajro, somera karnavalo ktp. 
Eksterlandanoj rajtas partopreni senkotize. 
Informoj riceveblaj de V. Spur, Doksy/Ma- 
cha, Bohemio, Ĉ8l. 

— Kunveno de la Italaj Esperantistoj oka- 
zos la 3,-4.8. en Torino, Adreso : Redakcio 
de « Verda Steleto », Via Modena 33, Tori- 
no, Italujo. 

4ero-Fair (Aervetura Ekspozicio) 
1947 Utrecht, kiu laŭ origina plano devis 
okazi la 16.-22.5. kaj kies sekretariejo uzis 
ankaŭ Esperanton, estas prokrastita. Se 
eble, oni intencas aranĝi ĝin dum aŭgusto. 
- Bonvolu noti la adreson por sendi kon- 
tribuon (donaceton) por la nomtabulo de 
la Esperanto-Aleo en Arnhem : P. Rosseel, 
Sleedoornlaan 31, Arnhem, Nederlando, 
(Ĝirkonto 239479.) 


N-ro 12 (1071) paĝo 2 

Terura sonĝo. 

Oni sidis en rondo de diplomatoj. Oni es- 
tis parolanta pri sonĝoj agrablaj kaj mal- 
agrablaj. Precipe pri »mnalagrablaj. 

Unu kqgnata diplomato, petite ankaŭ ion 
KE al la temo, rakontis la jenon : 


La plej malagrabla sonĝo, kiun mi ha- 
visten mia vivo ? Jes, sinjoroj, tio estis, 
kiam mi sonĝis ke mi ĉeestas la Packon- 
ferencon. Sed eĉ pli malagrable estis kiam, 
vekiĝinte, mi konstatis ke mi efektive estas 
tie! Imagu : la senfinaj paroladoj en lin- 
gvoj nekonataj, la enuigaj tradukoj, la ...» 

Oni komprenas ke tia aferstato povas 
kaŭzi « koŝmarojn» kaj inkubojn eĉ al 
harditulo. 

URTIKO. 


VASTEGA ADER: ELARA Laide Adal aba So. Ge a e 
Esperanto kaj USSR. 
(Daŭrigo de sur paĝo 1.) 

« Mi opinias la ellernon de komuna 
eŭropa lingvo (t.e. internacia lingvo 
Esperanto) afero ucĝe necesa ... Mi 
laŭpove penos disvastigi tiun lingvon 
kaj, kio estas la ĉefa, konvinkigi ciujn 
pri ĝia neceso. » En 1894 Tolstoj skri- 
bis la famajn frazojn : « Mi konstan- 
te opiniis, ke ne ekzistas pli kristana 
scienco, ol la lingvoscienco, la scien- 
co kiu ebligas interrilaton kaj solida- 
recon kun la plej granda nombro“da 
homoj. Mi multtoje vidis, ke homoj 
malamike interrilatas nur sekve de 
la mekanika baro kontraŭ la recipro- 
ka komprenado. Tiamaniere la eller- 
no de Esperanto kaj ĝia propagando 
estas sendube kristana agado, kiu 
prezentas la ĉefan kaj solan mision 
de homa vivo. » 

En 1917 okazis gravaj ŝanĝoj. La 
Esperanto-movado en Ruslando estis 
liberigita el la katenoj de cenzuro kaj 
polico post la renverso de la cara re- 
ĝimo. Tamen la daŭranta milito, la 
politikaj kaj sociaj tumultoj daŭris 
ĝeni la disvastiĝon de Esperanto. Ne 
malpli ĝenis ĝin ankaŭ diversaj eko- 
nomiaj mankoj postmilitaj. Malgraŭ 
tio, tuj post la revolucio de 1917 mon- 
triĝis konsiderinda nombro da espe- 
rantistoj, kaj konsiderinda ilia per- 
sisto. Sed pasioj pulitikaj kaj klasa 
antagonismo malautaŭenpuŝis pro- 
blemojn kulturajn malpli gravajn. In- 
ter ili ankaŭ Esperanto estis malaten- 
tata. Certe estis eĉ politikaj organi- 
zoj, kiuj deklaris sian simpation por la 
lingvo internacia, sed la kruda reale- 
co instigis la popolajn tavolojn kaj la 
registaron zorgi pri milito, pri pano 
kaj karbo pli ol pri “Ssperanto, 

Dum la pezaj jaroj 1917-1921 la 
neorganizita ruslanda esperantistaro 
daŭris dorloti sian lingvon, esperante 
ke tiu lingvo ĉe la internaciaj tenden- 
coj de l' nova revolucia registaro 
samtempe trovos akcepton, kompre- 
non kaj favoron. Kelkaj koncernaj 
administraj decidoj kaj agoj de lokaj, 
ŝtataj kaj politikpartiaj aŭtoritatoj 
kvazaŭ promesis pravigon de tiuj 
atendoj. 

En 1921 dum la Tria Tutruslanda 
Kongreso de Esperantistoj estis pro- 
klamata la fondo de Sovetrespublika- 
ra Esperantista Unio. Sed la malfaci- 
la ekonomia situacio, multkomplikaj 
politikaj problemoj multe ĝenis la 
movadon kaj ne pevmesis, ke la ŝta- 
to aŭ vasta publiko komencu pli se- 
rioze okupiĝi pri la lingvo internacia. 
Nur en 1925 komenciĝis ŝanĝo de la 
situacio. Tiujare la aŭtoritataj insti- 
tucioj proklamis necesa la starigon. 
de konscie gvidata internacia edukla- 
boro por la laboristaj amasoj. Tiu 
eduklaboro ne estis efektivigebla sen 
internacia korespondado. Por inter- 
nacia korespondado necesis lingvo. 
La esperantistoj proponis siajn ser- 
vojn al la vasta publiko. Laboro, kiun 
ili faris ĝis nun por si mem, fariĝis 
nun publika bezonaĵo. Granda parto 
da korespondaĵoj interŝanĝataj estis 
en Esperanto. Tio tiris la atenton de 
l aŭtoritatoj al Esperanto kiel al 
atentinda kultura faktoro. Kiam en 
1928 kun kresko de tiu internacia kul- 
turkleriga laboro estis proklamata la. 
neceso, ke ĉiu laborulo studu frem- 
dajn lingvojn por tiamaniere povi pli 
intime ligiĝi kun eksterlandanoj, ree 
estis la sovetaj esperantistoj, kiuj 
atentigis la aŭtoritatojn kaj la publi- 
kon pri Esperanto. La esperantistoj 
ne pretendis, ke la laborularo studu 
Esperanton anstataŭ fremdaj lingvoj, 
sed ili konstatis la multoble pli faci- 
lan ellerneblon de Esperanto kompare 
kun fremdaj lingvoj naciaj, kaj ili 
atentigis, ke Esperanto-studo estas 
ŝatinda ponto por pli facila, pli pos- 
ta ellerno de aliaj lingvoj eŭropaj. 
Tiu taktiko estis tre efika. En mul- 
taj lokoj diversaj uŭtoritatoj — ĉu 


Heroldo de Esperanto 


CU NI SUKCESIS ? 


En pli frua tempo ni ofte reklamis pri 
Heroldo ke ĝi aperas « regule kiel horloĝo ». 
Kaj la abonantoj estis tiel kutimintaj ricevi 
ĝin ĉiusemajne je la sama tago, ke ili 
komencis maltrankviliĝi, kiam pro akciden- 
teto ĝi alvenis foje unu tagon pli malfrue 
oi kutime. Tiun regulecon, kiu havigis al 
ni la fidon de l’ gesamideanaro en la tuta 
mondo, povis interrompi nur tute eksteror- 
dinaraj okazintaĵoj, kiel la fermo de nia 
entrepreno fare de la Gestapo en 1936, kaj 
la invado de Nederlando fare de la Hitler- 
armeo en 1940. 

Post la milito la fido de l' gesamideanaro 
por nia entrepreno pruviĝis neŝokita : ape- 
naŭ ni publikigis nian intencon denove el- 
doni Heroldon, tuj anoncis sin pli ol 500 
abonantoj, eĉ antaŭ apero de l' unua nume- 
ro. Kaj la jaro 1946 finigis kun pli ol 1500 
abonantoj en 46 landoj. 

La nova jaro komenciĝis iom seniluziige 
kun nur 259 ĝustatempe-pagintoj. Sed tiu 
nombro konstante kreskis al ĉ. 900 fine de 
januaro, pli ol 1200 fine de februaro, 1440 
fine de marto, 1550 fine de aprilo kaj pli 
ol 1650 (en 54 landoj) je la 21-a de majo. Al 
tio oni devas aldoni 500 abonojn menditajn 
aparte de Universala Ligo por ĝiaj aktivaj 
membroj. La minimuma regula eldonnom- 
bro de Heroldo nun estas 2600 ekzemple- 
roj. 

oJ ni do sukcesis ?. Jes, kaj ne. T.e. lu 
sukceso estas senduba, sed la cirkonstancoj 
en la mondo kaj en nia movado melhel- 
pas ke ĝi estu plena. 

En la mondo restas grandaj partoj an- 
koraŭ detranĉitaj de ni. En Sovetio, Ger- 
manujo kaj Japanujo, nun preskaŭ neatin- 
geblaj, ni povus havi aliajn 1000. 1500 abo- 
nantojn. 

En la movado ni estas ankoraŭ malprok- 
sime de vere racia kunagado, kvankam la 
rekuniĝo de IEL kaj UMA kaj la celadoj 
en pluraj landoj, unuigi ankaŭ la ĝeneralajn 
kaj laboristajn samideanojn, permesas es- 
peri, ke la tiel dezirinda kaj tiel necesa 
racia kunlaborado iam fariĝos fakto. 

Provizore ni, eldonejo kaj redakcio de 
Heroldo, devas esti kontentaj, ke ni denove 
akiris kernon da fidelaj legantoj, kaj ke 
ni sukcesis aperigi Heroldon regule duon- 
monate dum la unuaj ses monatoj de la ja- 
ro, tute konforme al nia promeso farita en 
la 7-a numero de la pasinta jaro. 

Sed ne demandu pri la malfacilaĵoj, 
kiuj pli ol unu fojon endanĝerigis la plenu- 
mon de nia promeso. Nia ĉera malhelpo 
estas la provizora neebleco, presigi en Ne- 
derlando, kaj la manko de belgaj frankaj 


aŭ de tiaj valutoj kiuj estas facile trans- 
pageblaj al Belgujo por pagi la preskostojn. 
Komprenu nin bone: ia nunaj enspezoj, 
kvankam modesiaj, sufiĉas per si mem por 
balanci la entreprenon en ĝia momenta ka- 
dro kaj amplekso ; sed la inalfacilo konsis- 
tas en tio, kiel ricevi la kotizojn al Belgu- 
jo. Ni disponas momente pri sufiĉe da gul- 
denoj, itaiaj liroj, aŭstraj silingoj, norvegaj 
kronoj, sed ne pwi sufiĉe da belgaj frankoj, 
usonaj dolaroj, svisaj frankoj ktp. 

Tamen ni daŭrigus eidoni Heroldon laŭ 
niu promeso : En la jaro 1946 aperis 10 nu- 
meroj ; en nia numero 7 (1056) ni prome- 
sis liveri dum ta nova abonperiodo minimu- 
me 15 numerojn, t.e. eldoni Heroldon prin- 
cipe duonmonate, sed dum somero eventu- 
aie Kontenugi per unu numero monate. 

La sekvontaj numeroj do aperos la 1-an 
de juo, la 1-an de aŭgusto kaj la 15-an 
de septembro. Bonvolu afable enmemorigi 
tion. 

La nova abonperiodo komenciĝos en ok- 
tovro kaj daŭros verŝajne tutan jaron (12 
monatojn). iun aŭtuno ni rekomencos la 
duonmonatan publikigadon de Heroldo. 

Espereble la malhelpoj iom post iom mal- 
aperos, por ke ni povu en ne tro fora es- 
tonteco pensi pri denova semajna aperigado 
ue la aktuala jurnalo esperantista, 

LI 


Por tiuj, kiujn interesas la ciferoj de niaj 
abonantoj en la unuopaj landoj, jen ili (tiuj 
inter krampoj estas la ciferoj de la pasin- 
la jaro) : 

Albanio 1 (0), Alĝerio 2 (1), Anglujo 
193 (228), Angolo 5 (2), Argentino l (6), 
Aŭstralio 6 (16), Aŭstrio 94 (41), Belgujo 
64 (70), Birmo 1 (0), Brazilo 40 (54), Br. 
Borneo 1 (1), Br. Okc. Afriko U (1), Bul- 
garujo 20 (18), Cejlono 1 (0), Ĉeĥoslovakio 
118 (41), Ĉilio 2 (1), Ĉinujo 1 (1), Danlando 
119 (98), Egiptujo 6 (14), Finnlando 37 
(20), Francujo 127 (145), Fr. Ekv. Afriko 
1 (1), Germanujo 7 (4), Greklando ET), 
Hindujo 1 (2), Hispanujo 8 (4), Hungaru- 
jo 24 (1), Irlando 6 (7),, Islando 27 (24), 
ltalujo 102 (95), Jugoslavio 44 (33), Kana- 
do 9 (8), Kenjo 0 (2), Kubo 1 (0), Kanarioj 
1 (0), Madejro 2 (1), Malajo 1 (0), Maroko 
4 (5), Meksiko 2 (2), Natalo 0 (1), Neder- 
lando 248 (251), Ned. Okc. Hindujo 1 (0), 
Ned. Or. Hindujo 1 (0), Norvegujo 39 (39), 
Nova Zelando 12 (5), Palestino 5 (8), Po- 
lujo 5 (0), Portugalujo 17 (14), Rodezio 1 
(0), Rumanujo 1 (0), Senegalio 1 (1), Skot- 
lando 20 (24), Sudafriko 2 (1), Svedujo 
98 (88), Svisiando 40 (28), Urugvajo 5 
(6), Usono 85 (102). 

Ankaŭ la unua episkopo 
de la Ĉeĥoslovaka Eklezio 


estas esperantisto. 


S-ano Z.T. el Praha skribis al ni : 

En nro 7 vi sciigis, ke la nova ĉefepis- 
kopo de Praha, Mons-ro D-ro Beran, estas 
tilo de nia samideano kaj ke alia episkopo; 
Mons-ro Eltschkner, estas esperantisto. Eble 
interesos vin, ke ankaŭ la unua episkopo de 
la Ĉeĥoslovaka Eklezio, D-ro Mirosiav No- 
vak, estas fervora esperantisto, kiu Espe- 
ranton praktike uzas kaj nun volas pro: 
poni al la 3 a kunsido de la Ĉsl. Eklezio, ke 
oni akceptu Esperanton por internaciaj ri- 
latoj kaj ĉiujn informilojn pri religiaj de: 
mandoj eldonu ankaŭ en Esperanto. S-ano 
D-ro Novak estas ankaŭ fakdelegito de IEL 
kaj nun eldonos esperantlingve « Litur 
gion de D-ro Farsky ». Oni povas diri, ke la 
tuta Ĉsl. Eklezio simpatias kun nia mova- 
do, 

Sed ne nur inter ekleziuloj ni havas en 
la 'Ĉsl. Respubliko favorantojn. Mi pensas, 
ke nun devas esti nia unua tasko interesigi 
por nia lingvo ankaŭ gvidantajn personojn 
de ĉiuj ŝtatoj por pravigi la utilecon de la 
helplingvo en scienco, politiko ktp. Ekzem- 
ple, du personoj de nia registaro estas tre 
favoraj al ni : la prezidanto de la ĉsl. social 
demokrata partio D-ro Fierlinger (li estas la 
filo de Prof.E.Fierlinger, kiu partoprenis en 
1907 nian Kongreson en Cambridge), kaj la 
prezidanto de la ĉsl. nacia sociala partio 
D-ro Petr Zenkl, kiu skribis belan eseon 
por nia komerca vortaro (Ottuv slovnik 
nauĉny, I. parto, pago 821) pri Esperanto, 


ŝtataj, ĉu sindikataj, ĉu partiaj — 
komencis subteni la Esperanto-mova- 
don, helpi al ĝia gvidado kaj organi- 
bado. La movadon prenis sub kontro- 
lon kaj gvidon jam ne izolaj aŭtori- 
tatuloj, sed certaj vastamasaj publi- 
kaj institucioj. Dum 1921-1928 SEU 
sukcesis venki multajn barojn kaj 
atingi la necesan organizatecon kaj 
unuecon en la sovetia Esperanto-mo- 
vado. 

La organiza skemo de SEU estis : 
Centra Komitato, respublikaj kaj 
centraj komitatoj, urbaj komitatoj, 
ĉeloj kaj grupoj en fabrikoj kaj klu- 
boj ligitaj kun koncernaj komitatoj. 
Dum la lastaj jaroj de la efektivigo 
de l' kvinjarplanoj la streĉoj de l' 
ekonomia forto kaŭzis, ke Esperanto 
nur en tiuj lokoj kaj fakoj estis aten- 
tata kaj subtenata, kie ĝi povis prak- 
tike servi al la celoj starigitaj antaŭ 
la lando. 

Estas konsiderinda fakto, ke en 
1920-1928 la problemon pri interna- 
cia lingvo pritraktis lingva sekcio 
de Sovetunia Akademio. En 1931 de- 
talan rezolucion pri perspektivoj de 
internacia lingvo akceptis Moskva 


Instituto de Lingva Scienco. 
(Finota,) 


Nia lingvo 
en hispana universitato. 

Post la interrrata sanga milito en Hispa- 
nujo 1lYWs6 59, la musperanto-movado tute 
haitis en la lando. Keikioke speranto kaj 
esperantistoj ec estis suspekte rigardataj 
de la aŭtoritatoj. Tamen lusperanto neniam 
estis oOriciaie malpermesita en Hispanujo. 
ruvas uon la takto, ke la esperanusta so- 
ceto « Frateco » en Zaragoza daŭrigis ĝis 
howaù Siau societan kaj juran ekziston, 
kvankam gla aktiveco estis iom stagna. 
Krome, je ia 1-a de aŭgusto 1939, la cen- 
zuro permesis la libron ae J. Anglada Prior: 
Gramatica, ejercicios y diccionario de es- 
peranto. lui 1946, Radio Castellón, BAJ 
14, disaŭdigis tsperanto kurson. Tamen, 
dum la sama jaro, en Tarrasa oni ne donis 
al tiea petinto permeson por publika kurso. 

lun Kanariaj insuloj, kie antaŭ 1936.39 la 
Esperanto-movado te viglis, la esperan- 
Usa aktiveco tute ĉesis post la civila mili- 
to. ivur' pri kurso en milita malliberejo, dum 
193/.38, ni scias. Poste, nur tiam kaj tiam 
izolaj samideanoj donis vivsignojn. Sed en 
la Universitato ae La Lagunu troviĝis kel- 
kaj entuziasmaj samideanoj, kiuj vigle kaj 
fervore pledis por aranĝo de Msperanto- 
kurso en la Universitato mem. Kaj fine la 
universitata rektoro konsentis pri libera 
(nedeviga) kurso por universitatanoj, dum 
la monatoj februaro-majo ĉi-jara. Kiel pro- 
tesoron de la kurso oni elektis s-ron J. 
Regulo Pérez, docenton de klasikaj lingvoj 
en la Filologia Fakultato. 

La unuan lecionon ĉeestis la rektoro (kiu 
estas samtempe dekano de la Filologia Fa- 
kultato), la dekano de la Kemia Fakultato, 
profesoro de jurfilozofio de la Jura Fakul- 
tato, docentoj de la Filologia Fakultato, uni- 
versitata lektorino de germana lingvo, univ. 
bibliotekistino kaj gelernantoj universita- 
taj kaj ekster-universitataj. 

Rimarkinde estas, ke la kurson oni trak- 
tis kiel la aliajn fremdlingvajn kursojn. Tio 
estas : oni devis oficiale enskribiĝi por ĝi 
kaj pagi laŭ la sama tarifo de la aliaj 
fremdlingvoj. La kurso do ne estis propa- 
ganda, sed plua, kvankam nedeviga, ler- 
nobjekto universitata. La salajro de la pro- 
fesoro estis la kompleta enskribiĝa sumo. 

La lecionoj okazis ĉiuĵaŭde, de la kvara 
ĝis la sesa posttagmeze, en la kadro de la 
Filologia Fakultato, laŭ kies regularo la 
kurso organiziĝis. Tiu kurso, laŭ nia scio, 
estis la unua oficiala universitata kurso 
sur hispana teritorio kaj eble la unua pu- 
blika kurso, krom la perradia, post ia mi- 
lito 1936.39. Tra densa mallumo ... ni el- 
paŝas denove ! J.R.P. 


Post Komun — Excelsior. 


Antaŭ nelonge ni raportis pri nova 
« mondlingvo », elkovita de iu ĉeĥa mond- 
feliĉigonto, kaj de li nomita Komun. Al la 
redakcio de « Pravo lidu », ĉeforgano de 
ĉsl.socialdemokratio, skribis leganto : « Mi 
estas iniciatinto de tutmonda societo de luni- 
porta avangardo de la homaro kaj kunme- 
tinto de neŭtrala kaj tuthomara helplingvo 
Excelsior.» La aŭtoro, evidente strangulo, 
kiel evidentiĝas el la kunteksto, ne estas 
nomata, kaj la historio de la mondlingvo, 
ĉiam ŝvelanta, bedaŭrinde ne povos citi la 
nomon de tiu nova bonfaranto de la ho- 
maro sur interlingva kampo. (jm) 

Hungara Socialdemokrata Partio 
deziras uzi Esperanton 


kun eksterlando. 


De la Centra Sekretariejo de l hungara 
Socialdemokrata Partio en Budapest viL, 
Kukoczi ut 43, ni ricevis la jenan leteron : 

La 35-a Kongreso de la socialdemokra- 
ta Partio en budapest akceptis la sekvan 
proponon : 

«La Socialdemokrata Partio, konforme 
al sia ĝisnuna speranto amika sinteno, 
kiu esprimiĝis en la decido de ia 192/- jara 
partio kongreso, en la sintenado de diver 
saj organizaĵoj kaj gazetaro de la partio, 
iniormiĝis kun kontenteco, ke grandparte 
guste pro la apogo de la Sociaidemokrata 
vartio la lerneja instruado qe la lingvo 
Ksperanto komenciĝis ankaŭ en Hungarujo 
en pluraj lernejoj, La partiokongreso opinias 
necesa, ke la lerneja instruado de la inter- 
nacia lingvo Esperanto komenciĝu ankaŭ 
en deviga formo en kiel eble piej multaj 
specoj ae lernejoj. La partiokongreso opl- 
nias dezirinda ia subtenon kaj disvastigon 
de Esperanto ankaŭ por la plialtigo de la 
internacia spirito de la laborista movado. 
Lu Socialdeinokrata Partio akceptas Espe- 
ranton kiel unu el la lingvoj uzotaj en siaj 
internaciaj rilatoj, » 

La estraro de la partio informis la Es- 
perante parolantajn socialistojn pri tiu ĉi 
decido pere de la esperantlingva gazetaro. 
Laŭ la enhavo de la decido la Socialdemo- 
krata Partio en Hungarujo estas preta 
komenci interrilatojn kun la estraro, orga- 
nizaĵoj kaj gazetaro de la eksterlandaj frat- 
paruoj, kaj samtempe ĝi subtenas ĉiujn 
klopodojn, kiuj deziras evoluigi inter la 
membroj de la frat-partioj kiel eble plej in- 
tensajn rilatojn. Por la aranĝo de la kores- 
pondaĵoj esperantlingvaj, alvenontaj el ek- 
sterlando, kiuj rilatas la internacian labo- 
ristan movadon, nia partio havas konve- 
nan personaron. La senditoj de la frat-par- 
tioj rajtos salutparoli dum nia proksima 
parti-kongreso ankaŭ en Esperanto. 

La Socialdemokrata Partio en Hungaru- 
jo dum sia longdaŭra ekzisto klopodis ciam, 
por havi amikan kaj viglan interligon kun 
la eksterlandaj frat-partioj. La partio kon- 
sideras ankaŭ Esperanton taŭga ilo, per 
kies helpo la socialdemokrataj partioj povas 
servi sur internacia tereno ila efektivigon 
de siaj celadoj. 

Lu Estraro de la Socialdemokrata Partio, 
Ĉefsekretario : Arpad SZAKASITS. 


Skotoj kongresis la 42-an fojon. 


La 42-a ĉiujara kongreso de Skota Esp.- 
Federacio okazis la 9-11 majo en malnova 
kaj historia urbo Stirling. Win la generala 
kunveno la prezidanto, s-ro Kennedy, pri- 
parolis i.a., kiel varbi pli ca junuloj, kiel 
entuziasmigi la estantan esperantistaron, 
kiel instigi pli da anoj farigi instruistoj. 
Alvenis multaj salutoj. La kongreso sendis 
rezolucion al UNESCO pri la enkonduko de 
Esperanto kiel neŭtraia helplingvo. Kiel 
prezidanton por 194//48 oni elektis f-inon 
P.C. Sinclair el Buckhaven. la publiku 
kunveno la urbestro s-ro Mc. Michael bon- 
venigis la kongresanojn kaj s-ano E.R. Mit- 
cheli, eminenta advokato, faris elokventan 
paroladon. Li montris, ke la termino « ar- 
tefarita » rilatas ne nur al Esperanto, sed 
al ĉiuj naciaj lingvoj, kaj ke nia « sesdek- 
jarulo » jam posedas pli ampleksan litera- 
turon ol posedis iu samaĝa nacia lingvo. 
Monkolekton de 105 ŝil. okaze de diservo, 
kie predikis la filo de emincnta skota espe- 
rantisto s-ano Page, oni donacis al la Biin- 
dula Kaso. Post la diservo la kongreso fi- 
niĝis per ĝojiga aŭtobus-ekskurso tra graf- 
lando Perthshire, 


Por restarigi Int. Polican Ligon. 


Dum la Universala Kongreso en Bern 
okazos fakkunveno de la policanoj-espe- 
rantistoj, kies celo estos restarigi Inter- 
nacian Polican Ligon. Tiu organizo devas 
ĉiulande prepari terenon por efika interna- 
cia kunlaboro kaj esti helpanto de la ofi- 
ciala Internacia Kriminalpolica Komisiono. 
Raportanto estos sro A. Schwartz, Com- 
missaire Principal (ĉefkomisaro), 10 rue 
Engelhardt, Strasbourg-Meinau, Francujo. 
Policanoj esperantistoj bonvolu sendi al li 
informojn pri la fakmovado kaj utilajn 
sugestojn pri praktika uzado en policaj 
rondoj. Informojn pri la kongreso kaj res- 
tado en Bern donas s-ro H. Arnet, pojicleŭ- 
tenanto, Urbdomo, Bern, Svislando. 


Kontakto. 


Ĉu vere, Kara, ĉu vi vizitis Esperanto- 
kongreson ? Gratulinde ! Kaj viaj impre- 
soj ? 

Nu, nu, vi troigas. Ĝi ne similas muzeon 
aŭ tro malfruiĝintan ĵamboreon. Tute ne ! 
Ĝi estas festo de idealismo kaj entuziasmo. 

Ĉu al ni mankas la kontakto ? Denove : 
tute ne ! 

Ho, kun ĵunuloj ? Iomete vi pravas. Jes, 
jes. La entuziasmo inter la junularo por 
idealoj ne estas granda nuntempe. Jes, nia 
movado bezonas fajran kontakton kun la 
gejunuloj. Ĉiu organizo, kiu- maltrafas rek- 
tan kontakton kun junaj homoj kaj kiu ne 
kapablas je daŭra plijuniĝo, pereas per si 
mem pro troaĝeco. Prave ; sed mi jam di- 
ris al vi, ke inter gejunuloj ne regas multe 
da idealismo nuntempe. 

Kiu kulpas ? La plenkreskuloj, vi diras ? 
Mi komprenas : La ĵuna generacio perdis 
la fidon pri la idealoj de P plenkreskuloj 
post la kruelaĵoj de la milita tempo kaj pro 
la forta propagando por novaj homekster- 
maj eksperimentoj en venon“a interbatalo. 

Sed kion fari ? Kapti la junajn, kiuj an- 
koraŭ ne estas infektitaj ? Jes, en la ler- 
nejo. Tial, Kara, ni tiom forte propagandas: 
Esperanto en la lernejon tutmonde ! Ankaŭ 
per tia agado la malaperonta gvidantaro 
iomete repagu sian ŝuldon al la venonta 
generacio, kiu devos transpreni sur sin tian 
sangmakulitan heredaĵon. 

Sanon kaj forton al vi, Kara ! 

Tiuj damnitaj nederlandanoj ! 

(Daŭrigo de sur paĝo 1.) 
da brando trinkis la komandanto 
ĉiutage ; kiu estis lia amatino; kiom 
da aŭtomobiloj li uzis kaj kiujn nu- 
merojn ili havas; kiujn militajn sig- 
nojn la veturiloj montras ; je kiuj 
horoj li deĵoras ; ktp. 

Tre kontentaj pri tio, la superuloj 
de Hans en la rezista movado donis 
al li duan taskon, kiu same bone 
sukcesis : li devis serĉi kelkajn fi- 
dindajn kunlaborantojn, kaj la no- 
va grupeto devis noti ĉiujn el- kaj 
enveturantajn germanajn veturilojn. 
La nova grupo ricevis merititan laŭ- 
don. Sed antaŭ ol doni al Hans la 
oficialajn maŝinskribitajn instruk- 
ciojn, li devis ankoraŭ unu fojon pru- 
vi sian fidindecon kaj sentimecon. 
Ĉu Gestapo-agento aŭ ne ? 

Oni provis timigi lin. Foje, dum 
sia « subtera » laborado, li estis al 
parolata en iom izola loko de viro. 
kiu asertis esti Gestapo-agento. Hans 
tute ne timis ; sed sur lia vizaĝo es- 
tis klare videbla lia senlima bedaŭ- 
ro, ke li jam nun devos ĉesigi sian 
apenaŭ komencitan laboron. Li tor- 
turis sian menson por ektrovi pri iu 
eraro, kiun li eble faris. Sed kiom ajn 
li streĉis sian cerbon, eraron li ne 
trovis. Sekve, li diris al si mem, per- 
fidulo devas esti en niaj vicoj ; ĉar 
tiu Gestapo-agento sciis pri ĉio. De- 
nove li martelis sian memoron por 
ektrovi, kiu povus esti la perfidulo. 
Jam li ekhavis la planon forkuri ; 
sed subite la vero trafulmis lian cer- 
bon. 

«Vi tute ne estas Gestapo-spiono!» 
li diris. « Se jes, vi ne ĉion povus scii, 
escepte se la tuta organizo estus Ges- 
tapo-aranĝo. » 

La viro montris sian legitimilon. 
Hans rigardis ĝin fikse, tenis ĝin 
kontraŭ la lumon kaj diris : « Fal- 
sa !» Li eĉ atentigis la pseŭdo-Ges- 
tapanon pri kelkaj falsaĵoj. Nur post 
tio la alia konfesis ke li estas unu el 
la kunlaborantoj de la rezistada sta- 
bo en la urbo. 

Post tiu ĉi okazo, kompreneble, ne 
daŭris longe, antaŭ ol oni konfidis 
al Hans la plej gravajn kaj samtem- 
pe ankaŭ la plej danĝerajn komisiojn 
kaj postenojn, Interalie li fariĝis ano 
de la landa rezistada stabo, kaj iora 
post iom lia hejmurbo fariĝis la plej 
grava centro por la subteraj bata- 
lantoj en Nederlando. Oni nomis lin 
« korespondanto », kaj pli kaj pli li 
fariĝis la akso, ĉirkaŭ kiu la tuta 
subtera movado grupiĝis. Li tamen 
ne estis la ĉefo, sed jes konservis unu 
el la malmultaj tre gravaj postenoj. 
Pro tio lia respondeco estis grande- 
ga, sed li posedis la arton, multon 
antaŭvidi. 

Legitimiloj de mortintoj ankoraŭ 
utilas. 

Bonajn amikojn Hans havis ĉe la 
polica aparato. Kaj pro tio, ke li dis- 
donadis manufakturaĵojn, li povis 
amikiĝi kun la plej multaj aŭtorita- 
tuloj. La nederlanda gendarmaro 
apogis sin sur liaj sugestoj. La ofi- 
cistoj de la distribua oficejo lin hel- 
pis kiom eble plej multe, precipe per 
liverado de nutraĵkartoj al submer- 
giĝintoj, judoj kaj ... mortintoj, kies 
legitimiloj por akiri nutraĵkartojn 
denove revenis en liajn manojn. En- 
tute li disponis pri pli ol 300 tiaj legi- 
timiloj, nombro sufiĉe granda en 
komparo kun la apenaŭ 25.000 lo- 
ĝantoj de la urbo. La oficistaroj de 
la urbdomo kaj laboroficejo lin fidis 
en ĉio kaj donis al li valorajn infor- 
mojn. Li eĉ sciis gajni la konfidon de 
la oficistoj en la kontoro de neder- 
landa nacisocialista oficejo por Po- 
pola Servo kaj Vintrohelpo ! Tiuj 
laste nomitaj, kompreneble, ne sciis 
pri lia « subtera » agado. 

Bedaŭrinde, pro perfido, Hans kun 
aliaj partizanoj pli poste estis ares- 
tata kaj transportata Germanlandon. 
Por lia liberigo oni proponis al la 
germanoj 100.000 guldenojn ; sed ili 
ne eldonis sian viktimon. Bedaŭrin- 
de apenaŭ unu monaton antaŭ la ple- 
na liberigo de Nederlando, en aprilo 
1945, Hans mortis pro elĉerpiĝo. 

E. Z. OBOLO. 

(Daŭrigota.) 


—Baunn—E.O.E.E— . .——————— 


Korekto pri Tutmonda Adresaro. 


Rilate al la alvoko en n-ro 10 bonvolu 
noti ke oni ne pagu al IEL aŭ ĝiaj peran- 
toj sed rekte al Hofrat Hugo Steiner, Int. 
Esperanto-Muzeo, Hofburg, Reichskanzlei- 
trakt, Wien I, Aŭstrio, 


Heroldo de Esperanto 


Parolas la leganto (Libera Tribuno). 


FANTAZIOJ PRI NOVA DIPLOMATIO. 


Nia malbenita epoko krias pri humanis- 
mo, sed ne konas plu la homon, nur indi 
viduan sklavon ĉu de la propraj pasioj, ĉu 
de alia sklava individuo. Gi staras sub la 
kloŝo de l” kolektivo, la esprimo de l' ara 
homo, de l' areco. 

Ĉi tiu ekkono alportis novan seniluziigon. 
Pli frue kredante, ke la malpaco inter la 
popoloj kaj nacioj estas deziro laj efiko de 
unuopaj diabloj homfiguraj kaj ke la situa 
cio radike ŝanĝiĝos, kiam la regatoj mem 
destinos pri sia sorto, mem decidos pri paco 
aŭ milito, oni nun dolore konstatas, ke la 
situacio ne nur ne pliboniĝis sed eĉ katas 
trofiĝis. Nature, aro ne havas animon, nur 
psikon ; ĝi ne havas koron, sed nur stoma 
kon. Tial ĝi nur aspiras la plenigon de sia 
stomako, eĉ se najbara aro mortas pro mal 
sato. Kaj tiuj ĉi aroj elsendas reprezentan- 
tojn en komunan lokon, kie tiuj provas la 
aliajn konvinki, ke ilia sendinto estas nepre 
prava ; ke la aliaj cedu, por ne eksplodigi 
malpacon ; ke la paco estas la ĉefa celo, 
kondiĉe ke iliaj aspiroj efektiviĝu ; ktp. La 
tuto aspektas kiel lago kun multaj fiŝoj 
karpoj ! — kaj kelkaj ezokoj. 

Do, de post la ekzisto de l' homo, la sen- 
danka diinfano, li ne skribu la jaron 1947 
p.K., sed eble 10 a.K. ! La homo sen Dio 
ne estas kapabla por paco. Tial estas nura 
fantaziaĵo, kio nun sekvas : 

La nova diplomatio estos gvidata ne de 
ĉefegoistoj, kiuj konas nur sian komisiinton, 
sed de tiu, kiun lia ĉirkaŭantaro konas kiel 
nepre altruistan justulon. Ĉi tiu havas kon- 
sciencon, tial li ne timas. Lin imiti estas, 
akceli la justecon kaj certigi la pacon. Tiu 
diplomato tuj demandos la kunvenintajn 
kolegojn, kion ili deziras ricevi, kaj kial, 
kaj demandos sin, ĉu li iel povas plenumi la 
deziron. La efiko estus, ekz., ke ĝis nun sub 
jugita parto de popolo esprimus la deziron, 
aniĝi al alia ŝtato, kaj aplaŭde ricevus la 
deziritan rajton. Kaj simile. Al tiaj diplo- 
matoj la dankema homaro — ne nur nacio! 

konstruos monumentojn pli daŭrajn ol 
fero. Do, la sentenco obeinda estas: Ĉiu 
unue zorgu por sia najbaro, kaj manko ne 
plu ekzistos ! 

Sed ĉu ĉi tio devas esti fantazia ? Laŭ 
mi, ne, Oni kreu internacian Parlamenton 
de justa kritiko, al kiu apartenu samrajte 
pruvitaj esperantistoj el ĉiu nacio kun la 
necesa erudicio por ankaŭ kompreni la pro- 
blemojn traktotajn. Ĉi tiu Parlamento kon 
trolos kaj konstatos nur la absolutan juste- 
con de bezonoj kaj rimedoj por ilia kon- 
tentigo, publikigos la konstatojn kaj direk- 
tos ilin al la registaroj. Ĝi havos ankaŭ 
sian esperantistan ĵurnalon kaj sian daŭran 
sidejon, sed ĝi ne havos burokratojn. 

La rimedojn por tia mondparlamento do- 
nu la milionuloj, kiuj volas resti sekuraj pri 
sia havaĵo necesa por tia homama elspeza- 
do, 

Do, komenciĝu la debato. Mi atendas ! 

D-ro A. HALBEDL. 
i 


KIO ESTAS BAHAISMO ? 

En n-ro 8 (1067) iu leganto petis infor- 
mojn pri Bahaismo. Ni turnis nin al neder- 
landa informejo pri la Bahaa Movado (s-ino 
Rita v. Sombeek, Apollolaan 111, Amster- 
dam Z), kiu sendis al ni la jenan klarigon : 

La mondreligio de Baha'u'llah, kies anoj 
nomigas « Baha'i», ne estas nova religio 
sed religio renovigita, proklamanta ke Dia 
revelacio ne estas fina sed progresa kaj 
daŭra, kaj ke la fondintoj de ĉiuj grandaj 
religioj estas de la sama spirito kaj fun- 
damente proklamas la saman veron ; ke la 
celo, la intenco de ĉiu religio estas la sama: 
la edukado kaj unuigo de la homaro. Se 
religio estus kaŭzo de malamikeco, de mali- 
co kaj divido, tiam senreligieco estus pli 
bona. Baha'u'llah, la granda irana profeto 
kaj fondinto de la Bahaa kredo, postulas 
interalie la jenon : starigo de mondŝtato, 
mondtribunalo, plano de mondinterkomuni- 
kado, universala edukado, egaleco inter 
geviroj, mondlingvo, mondskribo, universa- 
laj siscemoj de mono, pezoj kaj mezuroj, 
forlaso de ĉiuj antaŭjuĝoj : naciaj, gentaj, 
religiaj kaj politikaj; federa mondsiste 
mo, en kiu Potenco estas farita la servanto 
de Justeco ; ktp. 

Ĉi tiuj instruoj estis donitaj de Baha'u' 
lah antaŭ pli ol sepdek jaroj kaj troviĝas 
en liaj publikigitaj skriboj de tiu tempo. 

La principo de la Unueco de la Homaro 
estas la pivoto, ĉirkaŭ kiu ĉiuj instruoj de 
Baha'u'llah turnigas. 

La Bahaa Administrada Ordo en kerno 
jam ekzistas en la bahaaj komunumoj de 
78 landoj tra la mondo, En Ameriko funk- 
cias Bahaaj kunsidantaroj en ĉiu ŝtato de 
Usono, en ĉiu provinco de Kanado «aj en 
ĉiu lando de Centra kaj Suda Ameriko. 

Nun 10 novaj eŭropaj landoj estas mal- 
fermataj al la benindaj unuigaj instruoj 
de Baha'u'llah per organizita bahaa instru- 
ado, La antaŭ nelonge malfermita Eŭropa 
Bahaa Oficejo en Genevo, Svisujo (6, Cours 
des Bastions), helpas koordini kaj orga- 
nizi la bahaan instruadlaboron en la eŭro- 
paj landoj kiuj, laŭ nia opinio, urĝe be- 
zonas tiajn unuigajn instruojn. 

* 


JUNULARA PROBLEMO. 


Se ni volas solvi la junularan problemon, 
ni devas konstati, kiel la lasta milito in- 
fluis junajn homojn. Multaj junuloj parto- 
prenis en batalo konscie por la venko de 
vero, aliaj partoprenis en ĝi devigite. Kel- 
kaj devis labori kiel sklavoj sub la ger- 
mana skurĝo. Ĉiuj multe vidis, travivis 
multajn danĝerojn kaj spertis malbontrak- 
ton kaj suferon. Kion ili pensas pri la nu- 
na mondo ? Ĉu estas ankoraŭ konservita 
en ĉi tiuj junaj homoj la homamo ? Ĉu la 
milito mismoraligis la gejunulojn ? Aŭ for- 
tigis ilian volon por la batalo por pli bona 
kaj feliĉa estonteco ? Ĉu ili estas konten- 
taj pri la malnova societo ? Ĉu ili ne sciis, 
ke moroj, manieroj kaj leĝoj de ĉi tiu so- 
cieto kaŭzis la militon ? 

Kion faras la gejunuloj hodiaŭ ? Ili la- 
boras por la kreo de nova, progresa, sen- 


hipokrita societo, Pri tio atestas iliaj mul- 
taj mondkongresoj. La junularo de la tuta 
mondo interŝanĝadas siajn opiniojn. Post 
kongreso de studentoj estos en Praha nun- 
jare festivalo de tutmonda demokrata ju- 
nularo. Kunaranĝanto estas SĈM (asocio 
de ĉeĥa junularo). SĈM forte subtenas 
internacian kunlaboradon de l' junularo. Ĉe- 
fa celo de SM estas eduki kaj prepari 
siajn membrojn por la taskoj kiuj atendas 
la junularon en ŝtato, popolo kaj societo. 
Ke la ĉeĥoslovaka junularo partoprenas 
vigle en ĉiuj profitaj laboroj kaj helpas re- 
konstruadi la respublikon, ke ĝi havas re- 
prezentantojn en parlamento, ĉi ĉio estas 
pruvo por tio kion unuigita junularo povas 
atingi. Oni scias ke la celoj de internaciaj 
demokrataj junularaj organizoj estas tre 
similaj al la esperantistaj celoj. Tial reci- 
proka kunlaborado estas rekomendinda. Ku- 
nigo de ĉiaj progresaj elementoj helpos 
ilin, siajn celojn atingi. 

LADISLAV KOPTIK, Semily. 

LI 


ARTA FEKUNDIGO. 


« Ĉu arte fekundigi la brutaron ? » Unua- 
vide tiu demando impresas strange, kaj la 
titolo « Arta fekundigo » sugestas artiko- 
lon tute ne konvenan por Heroldo, Tial mi 
unue koncize prilumu la problemon, antaŭ 
ol iri rekte en la demandon, kiu perplek- 
sas min kaj kiu post legado verŝajne same 
okupos plurajn amantojn de l' belo kaj 
spontaneeco, 

Arta fekundigo aŭ arta sem-enigo dum 
la du lastaj jarcentoj trovis sukcesplenan 
aplikon en piuraj landoj kaj ĉe diversaj 
bestspecoj. Nur la grandskala aplikado, 
kian ni nuntempe vidas, datas de la lasta 
tempo. Ĉi-rilate oni povas nomi precipe Ru- 
sujon, Danujon kaj Anglujon. 

Por mi, kiel ekonomiisto, la materia 
flanko de l' arta fekundigo ne prezentas 
problemon. Temas nur pri akirotaj avanta- 
goj, por ke la « manipulacio » ekonomie es- 
tu prirespondebla kaj racia. Nu, tiaj avan- 
taĝoj nerefuteble ekzistas. Sed ĉi tie mi 
ne volas disvolvigi ilin, nek la kielon nek 
la kialon. Sufiĉu la fakto ! 

Nu, revene al la fakta problemo : mi pri- 
traktos la kulturan flankon de la arta sem- 
enigo. La kulturo, ĉefe sekve de la milito, 
troviĝas en kriza fazo, kaj ĉi tiu kulturkri- 
Zo estas, koncerne la amplekson, tutmonda 
kulturmizero., Agmaniero, kiel supre men- 
ciita, ankoraŭ pli endanĝerigas la kulturon. 
En tempo de materialismo, kiel la nia, oni 
emas mezuri kaj estimi ĉiun agon laŭ enspe- 
zoj kaj profito. Sed ĉu ne ekzistas krome 
aliaj valoroj pli grandaj ? Eĉ kvankam 
la tiel nomita « progreso » liveras multe da 
mono, mi tamen povas imagi, ke multaj 
homoj volonte rezignus ion tian pro aliaj 
konsideroj pli gravaj. Ja ne ĉio estas espri- 
mebla en mono. Vi volas havigi al vi buke- 
don da belaj tulipoj ; ĉu vi tiam aĉetas mor- 
tajn artefaritajn imitaĵojn ? Kaj tamen 
ili estas pli malkaraj. Ĉu signifas plezuron 
Jam scii ke ŝaro senmanke naskos du aŭ 
tri idojn laŭ via plaĉo ? Kio postrestas de 
la natureco kaj spontaneeco ? 

Rakontu kaj ekspliku la tuton al mal- 
juna kamparano, kaj kion vi vidos ? La 
unua reago montriĝas en nekredema viza- 
g9 kaj paso malantaŭen, Kial ? Li ne scias. 
Sed interne li sentas, kvazaŭ li devus honti, 
kvankam ne sciante pro kio. Io nedifinita 
ribelas. Sajnas, kvazaŭ oni prirabus lin. 
Interne parolas la plej elementa hontsento. 
Tia ago ŝajnas al li perforto de la naturo. 
Ni enpaŝas duan fazon en la mondhistorio: 
tiun de la maŝinigo de l' vivantaj estaĵoj ! 

Lasu dum momento liberan bridon al viaj 
pensoj kaj bone atentu, kien vi estas kon- 
dukata. Ĉu vi vidas la eblajn — pli vole mi 
diru : la certajn ! sekvojn ? Dankon ; mi 
konsentas. 

WIM DERKS, ek. stud. 
LI 


Restas al ni, por la Libera Tribuno, an- 
koraŭ pluraj artikoloj, kiujn ni intencas 
publikigi en sekvontaj numeroj, inter ili de 
M.P. pri Esperanto-tago, H.D. pri koopera- 
tivismo, J.D. pri diversaj aferoj, H.S. kaj 
P.Z. rilate al la artikolo « D-ro L.L. Za- 
menhof kaj la religio ». 

Estus bone, se samideanoj uzus tiun ĉi 
rubrikon por diskuti aktualajn temojn ne 
speciale esperantismajn, kaj se la artiko- 
loj estus kiel eble plej koncizaj. 


SEEDODOLLDLLEA 

Nervoj. 


En la cerbo estas proksimume 600 milio- 
noj da nervoĉeloj. Ili plenumas tri ĉefajn 
laborojn ; unue, ili direktas konstante la 
aŭtomatan parton de vivo, tion kion ni 
faras sen pensado (al tio apartenas spirado, 
digesto kaj tuta ekvilibro) ; due, ili ricevas 
mesaĝojn de la surfaco de l' korpo kaj ko- 
rekte respondas ; trie, ili gvidas la penson. 

La unua paro da cerbaj nervoj kontrolas 
la odorpovon ; la dua paro — la vidpovon ; 
la tria — la movojn de la okulo. Estas la 
kvina nervo, kiu kaŭzas neŭralgion. La oka 
paro kontrolas la aŭdadon ; la dekdua kon- 
trolas la parolon. 

Se vi sentas, ke nerva streĉo iĝas pli alta, 
la kaŭzo estas interna konflikto. Diru vian 
malagrablaĵon al doktoro, amiko aŭ eĉ al 
iu nekonato. « Jetu ĝin for el via brusto ! » 
Knabineton oni savis el sub ruinoj de hospi- 
talo en Bristolo, kiu estis bombardita. ŝi 
estis nevundita sed ŝiaj nervoj grave sufe- 
ris. Nenia kuracado helpis al ŝi. Kaj jen 
unu tagon ŝi estis multe pli sana : ŝi estis 
rakontinta sian historion al siaj pupoj. 

Traa: TOY. 
—E— ——— — ———————nn7qNE  —— = m=—— na 


L. L. Zamenhof : 

Ni devas antaŭ ĉio aperi ĉiuj kiel fra- 
toj, entuziasme kaj sindone ligitaj per unu 
amata ideo, kiu devas esti por ni pli sankta 
ol ĉiuj diversaj, personaj ambicioj, kalkuloj, 
kapricoj aŭ opinioj. (1905.) 

Hippokrates : 
Via nutraĵo estu via kuracilo ! 

Miklos Radnoti : 
Letero. at mia edzino. 

. 
Misteraj, mutaj floroj en la valo, 
Utuias la silent’ en mia mensĝangalo., 
mi krias vane, surde, sen respondo : 
Servio kuŝas svene, wl la fora mondo 
Jen via voĉ’ traplektas sonĝon mian, 
vaj venas tag', sed ĝin mi aŭdas ĉiam. 


Suenton do, dum ĉirkaŭ mi ekzumas 
Juikoj aitjieraj kaj min alpalpumas. 


Ho, kiam povos vin mi vidi nove ? 

Vin, kiu firma estis psalme, ĉiopove, 

kaj bela kiel lumo, kiel ombro bela. 

mo mute vin mi trovus, eĉ en blind’ 
malhela. 

Vi kaŝas vin ĉi tie. Al okuloj por mi 

vi svebas elen, mens’ vin povas formi. 

Vi estis vero, sed nun revo sankta. 

um puton de l bub-aĝo refalanta, 


jaluza mi postulas amkonfeson, 

vi donu kiel iam la promeson 

pri ligo nia. Brilas amespero, 

osceaus ree puto de la vero : 

mi scias, ke vi jam edzino estas ; 
landiimoj tri sovaĝaj tamen disarestas. 
Aŭtunas jam. Cu velk”' min plu katenos ? 
Pri kisoj niaj bild’, pli akra, venos. 


Miraklojn kredis mi, sed estis jam delonge ; 

ygrenadmaŝinoj vicas alte kaj oblonge. 

Okulobluon vian tie mi admiris, 

sed bombJlugantoj ĝin en nigran nubon 
tiris — 

atakopretaj, Sed mi tamen spiras, 

Kaptu mi estas ; kion mi aspiras, 

mi juĝas sobre. Tamen fof’ post fojo 

mi marŝas sur l' anima longa vojo ; 


mi migris landojn en ardaj' purpura, 
se devos, min mi sorĉos trans la nura 
Hamar' por spiti ĉion, hejmen veni, 
mi povos kiel krusto min alkroĉe teni. 
Valora, pli ol armilar', potenco, 
trankvil de viroj krudaj en dangĝerodenso 
trankvilon donos al mi. Kvazaŭ nokta 

fiw — 
envolvas min la sobro de l' duoble du. 

El la hungara : F, SZILAGYI. 

Miklos Radnoti estis unu el la plej gran- 
daj promesoj de la nova hungara literaturo. 
La germanoj deportis lin al Jugoslavio 
(kiun li nomas en la poemo Serbio). Tie li 
verkis dolore belajn poemojn. Kiam la rusa 
armeo proksimiĝis, la germanoj, sub la 
preteksto de formarŝo el la loko, Bor, ek- 
irigis la kaptitojn, kies plej granda parto, 
inter ili ankaŭ Radnoti, estis mortpafata 
de malantaŭe per la t.n. nukpafo. 


KIARA AAAdAJARAHARARARAREIELEELBLE 


ŜAKO 


Ni esperantistoj-ŝakistoj ricevis la afa- 
blan permeson aperigi en Heroldo ŝakan 
rubrikon sub gvidado de la subskribinto. En 
la komenco la rubriko aperos ĉiun duan aŭ 
trian monaton, Se la atero evoluos bone, 
kun sufiĉa subteno de kunlaborantoj, ĝi eble 
povos aperi monate. Pro manko de spaco 
ni ne povas uzi diagramojn provizore, ni 
esperu. 

Same kiel ni ĝojegas pri la reeldono de 
Heroldo post la teruraj mondmilitaj jaroj, 
ni ankaŭ havas kaŭzon sincere goji pri la 
reapero de la ŝaka rubriko en Heroldo. Post 
la milito la internacia ŝaka movado tre vigli- 
ĝis. Tio evidentigas precipe en la internacia 
korespondludado, organizita de ICCA (Inter. 
national Correspondence Chess Association: 
Internacia Korespondŝaka Ligo), en kies 
monata revuo troviĝas Esperanto-fako, kiu 
aranĝadas kontinue korespondturnirojn por 
esperantistoj. ŝakistoj. Laŭ raportoj de la 
turnirgvidanto, D-ro V. Faigl, Zlonice (Ĉle- 
ĥoslovakio), ĝis nun, de antaŭ unu jaro, 
startis 8 grupoj po 7 partoprenantoj, 9-a 
grupo estas dum preparo, Interesuloj vidu 
supre la adreson por aliĝo. La turnirgvidan- 
to tiam donos la turnirregulojn kaj aliajn 
informojn. Krom tiu grupludado estas aran- 
itaj interlandaj « matĉoj » 10-tabulaj. Ĝis 
nun tiel ŝakbatale renkontiĝis esperantistoj- 
ŝakistoj el Cehoslovakio, Nederlando kaj 
Svedujo. D-ro F. notis gis nun 130 adresojn 
el 22 landoj. Nia ŝakkolono plirapidigu la 
kreskadon de la adresaro ! Memoru, ke la 
ŝakangulo en la UEA-organo « Esperanto » 
siatempe havis 170 kunlaborantojn el 35 
landoj ! Sed ni estas bone survoje ... 

La ŝaka movado estas tre oportuna por 
aplikado de Esperanto pro sia vera inter- 
nacieco kaj pro sia multflanka disbranĉi- 
ĝo : internaciaj kongresoj kaj turniroj, ko- 
respondado, literaturo ktp. 

Se ni laste volas prezenti ian progra- 
mon por la ŝaka rubriko, ni povas doni la 
jenajn punktojn : 

1. esti renkontejo por esperantistoj-ŝakis- 
toj, kie ili povas ekhavi stimulon por sia 
speciala komuna intereso, 

2. enhavi ŝakaĵojn, aktualajn kaj instru. 
riĉajn partiojn, partifinojn, etudojn kaj pro- 
blemojn, novaĵojn el tutmondo. 

3. kunhelpi al disvastigo de Esperanto en 
ŝakistaj rondoj, internaciaj ŝakkongresoj, 
matĉoj kaj turniroj, precipe en la interna- 
cia ŝakkorespondado. 

4. kunhelpi al la uzado de Esperanto en la 
riĉa ŝaka literaturo per tradukado kaj ori- 
ginala verkado. 

Sed — kion ni povos atingi, dependas de 
vi ĉiuj, ŝakamikoj kaj samideanoj, de via 
intereso kaj subteno. Vi estas kore bonve- 
naj kun viaj kontribuaĵoj ! 

TORSTEN LINDBERG. 
(Adreno :. Priissebo, Svedujo.) 


Partio N-ro 1 (Franca) kaj Partiofino 
N-ro 1 aperos en la venonta numero, 


————————————— a a. 


LI JA NE SCIAS ! 
Eta filo : Patrino iris por aĉeti revolveron. 
Vizitanto: Ĉu via patro diris al ŝi, kian 
specon preni ? 
Eta filo : Ne; li ja ne scias, ke ŝi inten- 
cas mortpafi lin, 

La unua norvega somerrestado 


esperantista okazos en la belega Lofthus en 
Hardanger de la 13-a ĝis lu 2U a de aŭgus- 
to. Hardanger estas la plej bela loko en 
okcidenta Norvegujo. Ĉiuj elementoj de 
l norvega naturo troviĝas tie en plena har- 
monio : fjordoj, valoj, montoj (parte kun 
elerna neĝo sur la suproj), lagoj kaj ŝaŭ- 
mAntaj akvofaloj. La restadejo (popola 
altlernejo) situas kiel perlo ĉe la mirinde 
bela Hardanger-fjordo. Kaj ĉirkaŭ ĉi tiu 
perlo ĉe la bela fjordo leviĝas la montaro 
kun eterna glaciaro. Dum la restado estos 
aranĝataj pluraj interesaj ekskursoj al vi- 
dindaj lokoj en la proksimo, ekz. al paŝ- 
tistejo surmonta kaj al la dua plej alta 
akvofalo en Norvegujo. Petu prospekton de: 
1. Vestlandets Krets av NEF, Boks 132, 
Haugesund, Norvegujo. (Eventuale ekzistos 
faciligoj por belgoj por viziti la aranĝon en 
Hardanger ; belgaj interesuloj skribu al 
Heroldo.) 


Junular-kunveno en Svedujo. 

Svedujo invitas al internacia junular-kun- 
veno la 12-15 julio en la bela regiono de 
Kolmarden/Jursla apud la urbo Norrköping. 
Ĉiuj kostoj por la restado estas 15 sv.kro- 
noj (proksimume unu angla funto). Oni 
ricevos manĝaĵon trifoje tage. La junaj par- 
toprenantoj loĝos en tendoj, esperantista 
somerhejmo, provizora ligno-konstruaĵo aŭ 
ĉe esperantistoj en la regiono. Eksterlan- 
danoj sin anoncu al s-ro K. E. Andersson, 
Jursla 5, Aby, Svedujo. Kiu volas kontri- 
bui al la programo, bonvolu mencii tion. 
Sciigoj pri detaloj, vojag-eblecoj, progra- 
mo ktp. volonte donotaj. 


Someraj Esperanto-kursoj en Francujo 
aranĝitaj de la Grupo de Esp.Edukistoj 
(GEE) okazos dum aŭgusto (21-24 tagoj) ; 
ili estos trigradaj : komenca, daŭriga, su- 
pera. Meze de julio okazos Internacia Espe- 
ranto-Semajno, kun paroladoj, diskutoj, tea- 
traĵetoj, kantado, deklamado ktp. Krome, 
GEE aranĝos 24 semajnan Ferio-kolonion 
por 11-14 jaraj geknaboj, dum aŭgusto. 
Simila okazis pasintjare kun granda suk- 
ceso ; partoprenis anglaj, nederlandaj kaj 
francaj infanoj. Pli detalajn informojn ri- 
cevos ĉiu, kiu sendos respondkuponon al 
la prezidantino de la Grupo de Esperantis. 
taj Edukistoj en Francujo, f-ino Jeanne 
Dedieu, 3 rue Arsac, Toulouse, Francujo. 


Int. Esperantista Kunveno 
en Reutsperre (Svis.), 2-9 aŭgusto. 


La naturamika hejmo Reutsperre staras 
en tre bela regiono de Berner Oberland. La 
restadpago estos 28 sv.fk. (ĉio enkalkuli- 
ta) kondiĉe ke oni kunportu semajnan por- 
cion da fromaĝo, butero kaj sukero. Jam 
anoncis sin gesamideanoj el Svisujo, Bel- 
gujo, Nederlando, Bulgarujo, Aŭstrujo, 
Francujo kaj Anglujo. (Nederlandanojn oni 
nun ne plu povas akcepti.) Aliaj anoncu sin 
baldaŭ ĉe s-ino E. van Veenendaal, red. 
« La Vivo », Limmen (N.H.), Nederlando, — 
La celo de la kunveno estas kolekti la uni- 
versalajn pensojn, kiuj iom post iom radi- 
kiĝis en la animo de l' esperantistaro. Ĉiu- 
vespere okazos prelego pri grava temo ; 
dumtage ekskursoj, kantoj, muziko. 


Internacia Esperanto-Tago 
okaze de la Int. Gdanska Foiro. 


La direkcio de la Int. Gdanska Foiro 
(2..10.8.1947) korespondas kun la ekster- 
lando ankaŭ en Esperanto. Dum la Foiro 
funkcios Esp.“gvidanto tra la foirtereno, 
kaj en la foira akceptejo oficos Esp.-inter- 
pretisto. Marborda filio de Asocio de Espe- 
ranto en Pollando aranĝos Int. Esperanto- 
Tagon de 9.8. vespere ĝis 10.8. vespere, Eks- 
terlandaj samideanoj, precipe revenantoj el 
Bern, estas kore invitataj preni sian vojon 
tra Gdansk kaj Gdynia. Ili povos malkare 
loĝi ĉe lokaj esperantistoj. Oni anoncu sin 
al s-ano A. Kozuchowski, Asnyka 2, Gdansk- 
Oliwa, Polujo. 


Fervojistoj ! 

Ni organizu nun nian mondfervojistan 
ligon ! Ni komencu la laboron tuj, ĉar la 
tempo rapidegas kaj ni ne postrestu ĉe la 
konstruado de la nova demokrata mondo. 
Antaŭen, fervojistoj! Montru ke fervojo 
kaj fervojistoj estas unuaj organoj de la 
mondtrafiko ! Skribu al s-ano T. Kovacs, 
p.ŝtata fervoja inspektoro, Jozsef Attila u. 
16, Felsogod, Hungarujo. 


Internacia Junstudenta Rondo. 


Intencante fondi Int. Junstudentan Ron- 
don por esperantistaj gestudentoj de mez- 
gradaj lernejoj mi petas vian helpon. La 
celo estas formi firman ligilon inter la di- 
verstendencaj studentoj per korespondado, 
interŝanĝado de libertempo ktp. Skribu al 
Petro Nijssen, Burgemeester de Roocklaan 
35, Bergen op Zoom, Nederlando. 


lli malsatas, niaj gefratoj. 


Sub tiu ĉi titolo oni petas en la marta nu- 
mero de Dansk Hsperanto-Blad pluan hel- 
pon por la malsatantaj samideanoj : Ni de- 
vos daŭre kaj tre energie kolekti monon — 
grandbiletojn kaj monerojn ! Nia moto es- 
tu: Neniu klubkunveno sen pakaĵo. Irigu 
teleron ĉe la kaftabloj, kaj vi havos monon 
por pakaĵo aŭ al Polujo, aŭ al Rumanujo, 
aŭ al Hungarujo, aŭ al Aŭstrio. (Al Ger- 
manujo ankoraŭ ne estas eble sendi paka- 
ĵojn el Danlando.) Ĉie en la lando ni nun 
baldaŭ okazigos niajn printempajn festojn; 
amuziĝu, sed ne forgesu niajn suferantajn 
gefratojn ! — 

Dum 1946 al Sveda Esp. Federacio estis 
senditaj 1600 kronoj, kiuj kune kun 300 kr. 
restintaj el 1945 estis uzataj por aĉeto de 
varoj sendotaj al Hungarujo, Aŭstrujo kaj 
Pollando. Ĉirkaŭ 4000 kilogramoj da varoj 
estas dissenditaj pere de la helpkomitato: 
s-ino Anna Alamo, s-ino Carin Hägglund 
kaj s-ro E. Malmgren, 

Ni recenzas. 


Tian libron oni volonte rekomendas. 


Ferenc Bzilâgyi: La Granda Aventuro kaj 
aliaj noveloj. 149 p., 13 x 20 cm. Stelo-Libro 
vol.II. Eldona Societo Esperanto, Stock- 
holm. Prezo broŝ. sv.kr. 6.50, pius imposto 
kaj afranko. Havebla bind. por gid. b.— 
ĉe la Libroservo de Heroldo. 

Escepte de la du lastaj « pecoj», t.n. 
« groteskaj komedioj» (mi ne konjektas, 
kial la aŭroro ilin prenis en tiun ĉi kolek- 
ton) mi vere ĝuis la libron. Ĝi komencigas 
iom frivole, kaj la «granada aventuro » 
montriĝas nek granda nek aventuro, sed 
ekzistanta nur en la imago kaj revoj de 
la « heroo ». Kaj ĉi tiu tute ne estas heroo, 
sed — nu, ĝuste, revulo. Troviĝas kelkaj 
amuzaj epizodoj el la esperantista vivo de 
la aŭtoro; ĉu ili fakte okazis, aŭ ĉu ili 
entute estas elpensitaj, ne gravas : oni po- 
vas kore ridi pri ili. Psikologia skizo pri 
juĝisto, kiu dum unu bela aŭtuna tago 
forkuras de siaj devoj, de sia edzino, de la 
konvencio kaj eniĝas en situacion iom em- 
barasan kaj ne tute korektan ... 

Kontraste al tiuj pli malpli faciltonaj ra- 
kontoj, « Sennome » priskribas inkuban epi- 
zodon el la plej malluma ĉapitro de nia- 
tempa historio; temas pri malgaja proce- 
sio de por-morto-destinitoj, pri amastombo, 
pri saviĝo de unu mizeruio, pri oficiro ne 
tute tiel malhoma kiel liaj kamaradoj, kiun 
tamen atingas la venĝo. Ankaŭ « ibera 
rabo » temas pri milito ... anvau unu kaj 
duona jarcento, «tiu historieto estas bela 
kaj kortuŝa », diras la aŭtoro mem pri ĝi, 
kaj li estas prava. 

vrroviĝas ankoraŭ aliaj rakontoj legin 
daj, sed la loko ne permesas ciri uin. 

mwntute gi estas libro, ei Kiu lumas la 
verkista talento preskaŭ sur ciu paĝo ; li- 
bro de aŭtoro, kiu ankaŭ majstre regas 
la lingvon. Dufojan peketon kontraŭ la 
refleksivo kredeble kauzis skriberaroj, kaj 
kelkloke la interpunkcio estas iom senzor- 
ga. 
Volonte mi rekomendas tiun ĉi libron. 

T.J. 


Agostino da Silva : Unua vojaĝo ĉirkaŭ 
la mondo. El la portugala tradukis J. J. 
Rodrigues. 24 p., 12,5 x li cm. Unua kajero 
de serio « Enkonduko en la kulturon ». Pre- 
zo por la serio (6 kajeroj) 10 resp.-kupo- 
noj, afr. Portugala Eidona Rondo, Monte de 
Lapa 49-1, Porto, Portugalio. 

Interesa kaj instrua priskribo de la vo- 
jaĝo, dum kiu la portugala admiralo Fer- 
dinando de Magalhaŝes trovis la traveturon 
sude de Ameriko (ifajrolando). La lingvo 
estas simpla kaj korekta ; nur, pro simple- 
CO, oni kelkfoje uzis la estontan tormon 
(~os), kie ĝi estas nerekomendinda. M. 

Henry Thomas Hamblin : Povo sukcesi. 
El la angla lingvo tradukis F.W, Hipsley, 
Seventeen, Abbots Road, Birmingham your- 
teen, Anglujo. Havebla de la tradukinto. 
Prezo 1 ŝil. afr., aŭ 2 steloj aŭ 4 resp.- kup. 
— 28 p., 10 x 15 44 cm. 

Mi atendis malfermi ian sektecan bro- 
ŝuron kaj estis agrable surprizita trovi en 
ĝi vere praktikajn konsilojn, taŭgajn kaj 
utilajn al ĉiu kiu emas ilin sekvi. Hamblin 
mallonge klarigas al ni, kio estas vera suk- 
ceso, kaj poste montras la rimedojn por 
atingi gin. Tiuj rimedoj estas fido, antaŭ- 
vido kaj servado. Tre rekomendinda bro- 
ŝuro. M. 

Eta Krestomatio. De Paul Neergaard kaj 
Poul Thorsen. Esperanto-Forlager SEFO, 
Rudkobing, 1944. 48 p., 17 x 24 14 cm. 
Jen alia dummilita eldonaĵo de niaj danaj 
samideanoj (vidu en Heroldo n-ro 10/1069), 
ankaŭ ĝi bone redaktita kaj plaĉe eldonita, 
kaj kun tre varia enhavo. Kelkaj ilustraĵoj 
plivalorigas la broŝuron. Certe ni rajtas eĉ 
nun kore gratuli la danan samideanaron 
pro ĝia dummilita aktiveco. 


Jean Couteaux : Playdoyer pour VEspe- 
ranto. Texte Synthetique. Etabli en vue de 
l'application des règles de l'Esperanto, et de 
la traduction des expressions francaises les 
plus courantes, 94 p. kaj kovrilo, 11,5 x 
17,5 cm. Eldonis Union Esperantiste de 
France, 34 rue de Chabrol, Paris 10. 

Roterdama Urbokoro. Eldonita de la kon- 
silejo por la rekonstruo de Roterdamo (Ad- 
viesbureau Stadsplan Rotterdam). Coolsin- 
gel 107, Rotterdam, Nederlando. 28 p. (dika 
papero) 15 x 21 cm. Kun kelkaj urboplanoj 
(du plurkoloraj), skizoj kaj diagramo, Ne 
estas indikita prezo. Supozeble oni sendas 
ĝin senpage al interesuloj (sed, petante ĝin, 
oni almenaŭ aldonu poŝtmarkon aŭ respond- 
kuponon por afranko). 


Esperanto je servo de scienco. 


Itala medicina revuo Giornale di Clinica 
Medica en Parma, komence de sia januara 
numero (1947) publikigas Esp.-resumojn 
de siaj artikoloj. La redakcio sendas, je pe- 
to, pli ampleksan resumon aŭ tutan tradu- 
kon de iu artikolo el ĝia enhavo kontraŭ 
respondkupono, kiel specialan servon por la 
esperantistoj. Adreso : Prof. D. Campanac- 
ci, Via d'Azeglio 24, Parma, Italujo. 


Esperanto en la gazetaro. 


Tourisme et Travail, Casablanca, Maroko, 
febr.-marto. Kun art. « Sufokite dum la mi- 
lito, Esperanto reviviĝas ». 


Neues Europa, Zürich, Svis., aprilo. Art. 
«La perspektivoj por la estonteco de Es- 
peranto ». 

Huis aan huis, Enschede, Ned., 29.4. kaj 
2.5. Pri Esp.-instruado al infanoj en Almelo. 


Zukunft, Reutlingen, Germ., 20.3. Ilus- 
traĵo ĉefpaĝa montras s-anon K.O. Schmidt 
dum instruo de Esp. ĉe la popola altlernejo 
en Reutlingen. Krome tuta Esp.-paĝo kun 
div.artikoloj. 


Elöre, hungara soc.-dem. gazeto, Szat- 
marnemeti (Satu Mare), Rumanio, 1.5, En- 
havas Esp.-angulon, redaktatan de J. Csa- 
po. 


ANONCETOJ 


Naskiĝo Ĝivoje. Al ges-anoj Ĝivoje en 
Zagreb, Jugoslavio, naskiĝis la 14.5. fileto, 
nomita Jadranko. — Koran gratulon ! 

S-ano Phan Van Câu, 39 Place de Dakao, 
Saigon, Indochine (Hindoĉinio), deziras ko 
respondi kun gesamideanoj en la tuta mon 
do, pri ĉiuj temoj; interŝanĝas poŝtmar- 
kojn. Certe respondos. Esperante, france, 
angle. 

15 knaboj de ĉeflernejo deziras korespon- 
di kun samaĝuloj en la tuta mondo. Skribu 
al: Esperanto Grupo KOflach, Wakonigg, 
Stirio, Aŭstrio. 

Por miaj du lernantoj, 11 jaraj, mi ser- 
ĉas samaĝajn korespondantojn en la tuta 
mondo. Bernhard Swarsensky, Herzlia, Pa 
lestinc. 

Socikredito : Mallonga Klarigo. Sendu 
respondkuponon al f ino Stewart, Socikre- 
dita Kunordiga Komitato, Gordon House, 
Carrington Street, Nottingham, Britujo. 
Socikredito : Mallonga Klarigo ! (33) 

Gekantistoj, kiuj deziras partopreni Es- 
peranto-kantojn en Kalifornio je novjar-ta 
g0, bonvolu skribi al P.O. Box 1909, Long 
Beach, Calif., Usono. (23) 

La Internacia Katolika Informejo senpa- 
ge donas informojn pri la katolika religio 
al ne-katolikoj. Fr. M. Monulfus, sekreta- 
rio, Loonopzand, Nederlando. (20) 

Port-Lyautey, Maroko. Sep gelernantoj 
deziras korespondi, elektu un aŭ du, ili res- 
pondos : Assayag Marie, Assayac Victor, 
Azoulay David, Ligiardi (instruistino), Mon- 
tes Lela, Precicaud, Vilatte René. La unuan 
leteron al ilia profesoro, s-ro Benazech, 
poŝtoficisto, Port-Lyautey, Maroko. (34) 

EKZAMENU VIN MEM! 


Respondoj 
al la demandoj en la pasinta numero. 


71. a) Aŭstralio; b) Delsudo kaj Lauri 
Laiho. 

72. (La 19an de majo) 1906 en la urbo 
Braunschweig. 


73. Internacia Esperanto Ligo ; Universala 
Esperanto Asocio; Sennacieca Asocio 
Tutmonda ; Internacia Katoliko ; Brita 
Esperantista Asocio (angle tamen: The 
British Esperanto Association). 

74. a) K, L, F, N (= kolofono); b) R, K 
(= roko). 

75. El gutoj fariĝas maro ; sed se ĉiu kon- 
servas sian guton en sia poŝo, dirante 
«la maro fariĝos ankaŭ sen mia guto », 

— tiam nenion estos eble fari. (Zamen- 
hof en « Ni prepariĝu », La Esperantis- 
to, 1894.) 


Novaj demandoj kaj taskoj. 

76. En kiuj originalaj Esperanto-romano; 
rolas la jenaj personoj : a) Piloto Jung 
kaj D-ro Hartman ? b) F-ino Lento Y 
c) Jack Benson kaj Princino Liljada ? 
d) Ernesto Muŝko kaj Halino Borki ? 

77. Kiu konstruita lingvo estis enkonduki- 
ta de religiuloj, por pli facile interkom- 
preniĝi kun indiĝenoj ? 

78. Sercdemando : Kion signifas : BB, BBB, 
KK, LLL ? 

79. Facila enigmo : En ĉiu el la sekvantaj 
14 kvarliteraj vortradikoj mankas la 
unua litero. Aldonu la mankantajn lite- 
rojn ! La aldonitaj literoj, legataj en la 
sama vico, nomas tutmondan organiza- 
ĵon, fonditan de esperantistoj : til, ask, 
stm, ort, lit, adi, tel, tom, akt, zen, ili, 
dol, ent, fer. 

80. Korektu la sekvantan frazon, kiu en- 
havas 32 erarojn : Oni cias nun tutte 
clara, ke kulpe estas ahro de abomen- 
dinda crimulloj, kioj kun diversa kaj 
pli malnobela remedojn, kun amaze dis- 
metata menzogojn kaj kalmuniojn arte 
creas terora malamo inter unuj gen- 
tojn kaj aliuj. 

—Ĉ——— ———— qa 


Esperanta Radio-Kalendaro. 


La horindikoj estas laŭ normala 
GMT (Tempo de la Meridiano de Green- 
wich). Oni tion bone atentu, ĉar — pro en- 
konduko de somera tempo, parte eĉ duobla 
somera tempo en pluraj landoj — regas nun 
granda kaoso en la internacia horkalkula- 
do. En landoj kun normala mezeŭropa tem- 
po (nun ekz. Nederlando) oni aldonu unu 
horon. 

Ni ne povas garantii pri la korekteco de 
la hor-indikoj ; eventuale ni petas ĝustigon. 
Ĉiutage : 
15.30-15.45 Praha 1935 kaj 31,41 m. 
21.00-21.15 Praha 49,92 m. 

Dimanĉe : 
5.00, 7.00, 9.00, 11.00 Radio-Esperanto (ni- 

gra stacio) 2,5 kaj 5 m. 

Lunde : 

20.50-21.00 Praha 470 m. 

22.30-22.35 Budapest 549,5 m. Sciigoj. 

Marde : 

18.50-19.00 Sofia 32,9 m. 

20.50-21.00 Ostrava 249,2 m. 

Merkrede : 

5.35-5.45 Wien 506,8 m. Kurso. 

5.55-6.10 Sottens 443,1 m. Kurso. 

10.15-10.35 Paris 431,5 m. 

21.10 Warszawa 49,06 m. 

Jaŭae : 

16.50-16.55 Wien 31, 41 kaj 228,6 m. Infor- 
moj. 

17.45-18.00 Hr. Kralové 280 m. 

17.55-18.00 Bern 48,66 m. 

20.50.21.00 Praha 470 m. 

Vendrede : 

18.50-19.00 Sofia 32,9 m. 

20.50-21.00 Ostrava 249,2 m. 

21.35-21.50 Sottens 443,1 m. Kurso. 

Sabate : 

15.00-15.15 (aŭ iom poste) Hilversum VARA 

415 m, nur je 5.7. v.Schepen : Esperanto 

60-jara. 

Germana radiostacio « Südwestfunk » dis- 
aŭdigos komence de julio (preciza dato ne- 
konata) paroladon de W. Poppeck pri la 
60-jara ekzistado de Esperanto. 


Afrika Revuo, sola Esperanto gazeto pre 
sata sur la nigra kontinento, kostas por 
1947 : 15 resp.-kup, aŭ 6 angl.ŝil. aŭ 150 fr. 
fk. (pageblaj al poŝtĝiro : Fink 111.75, Ra 
bat). Redakcio : 5 Rue S. de Brazza, Casa 
blanca, Maroko. — Abonebla por gld. 3. 
ĉe la Libroservo de Heroldo. 


Adreso serĉata. Estas serĉata la nuna 
adreso de ekspastro s-ro G. Ramboux, iama 
redaktoro de « Espero Katolika » kaj «Skol- 
ta Heroldo». Informojn oni bonvolu sendi 
al la redakcio de Heroldo. 

Henk Valckenier, ĥorestro, starigis Es- 
perantan Infanĥoron por infanoj 6-15 jaraj. 
Kotizo po gld. 0.50 monate. Tuj aliĝu ! 
Koncerto en septembro. Informoj: Daen- 
delstrato 64, Den Haag, Nederlando. 

Deziras korespondi vigle kun rudiesteziaj 
pendolemuloj tutmondaj pri radi-estezio. 
Georges Thomas, Soual (Tarn), Franclando. 


Francujo. Gefervojistoj deziras korespon- 
di kun ĉiulandanoj pri ĉiuj temoj. Skribu al: 
Fino G. Lemonnier, 5 bis, rue Bourgeois, 
Paris 14. 

Italujo. S-ro Angelo Lovati, skolta eks- 
trupestro, Via Lipari 8, Milano, petas scii- 
gojn pri movado de junulargastejoj kaj 
reciproka gastigado de skoltoj ĉe ĵamboreo 
aŭ alie. Li aranĝus Esperantan kurson. 

Nederlando. S-ro Wibe P. Cnossen, Strijt- 
wei 46, De Jutryp (Fryslân), deziras kores- 
pondi pri kulturaj movadoj naciaj kun bas- 
koj, bretonoj, flandroj, kimroj, skotoj ktp. 

Nederlando. Sro H. Wittenberg Jzn., 
« Ekeris > 381, Woudenberg (Utrecht), de 
ziras korespondi kun ĉiulandanoj pri ĉiuj 
temoj, prefere per interesaj poŝtkartoj ilus 
tritaj, kaj interŝanĝi ĉiajn Esperantaĵojn, 
ekz. fotojn, propagandilojn, gazetojn ktp. 
Respondo certa. 

4l Parizanoj ! Ĉu iu samideano gastigos 
min dum 2 tagoj en julio venonta, kiam mi 
haltos en Paris survoje al la Berna Mond- 
kongreso ? Volonte pagos aŭ reciprokos. 
Sro L. O Cuirc, Ardan Maolthuile, Béal 
Atha an Fheadha, Co. Mhuigheo, Irlando. 

Nederlando. J. J. Koopman, Julianastraat 
54, Halfweg (N.H.), volas korespondi kun 
ĉiuj landoj pri ĉiuj temoj. 

Korespondadon kun gesamideanoj en la 
tuta mondo, precipe en Usono, Francujo 
kaj Svedujo, deziras Walter Poppeck, (17b) 
Oedsbach bei Oberkirch, Baden, Germanu 
jo. Interesas min ĉiuj temoj. Respondo ga- 
rantiita. 

Transloĝiĝo. Malsana esperantistino A. 
W. Geijtenbeek, troviĝinte dum unu jaro en 
malsanulejo Zeister Ziekenhuis, Zaal 75, 
Zeist, transloĝiĝis al Sanatorio « Juliana 
Oord», Pav. 4, Laren (N.H.), Nederlando. 
Al tiuj, kiuj jam sendis konsolleterojn aŭ 
poŝtkartojn, kordankon ! ŝi denove petas 
skribi multnombre, ŝi certe respondos. 


12 komencantinoj, 18 24 jaraj, deziras ko- 
respondi. Skribu al : Husmandsskolen, Lö- 
gismose, Haarby, Danujo. 

Bonvolu sendi bildpoŝtkartojn el ĉiuj lan- 
doj ! La kartoj uziĝos en okcidenta Usono 
por montri, kiel vaste Esperanto estas uza- 
ta tra tuta mondo. Helpu disvastigi infor- 
mon pri nia internacia lingvo Esperanto ! 
Adreso : S-ino Cecelia P. Thomas, 3942 N. 
Michigan Av., Portland 12, Oregon, Usono. 


Argentino. S-ro Ireneo Antonanzas, San- 
tiago del Estero 2368, Mar del Plata, F.C.S., 
interŝanĝas argentinajn poŝtmarkojn per 
Esp.-libroj, gazetoj ktp., novaj aŭ malnovaj. 

Ĉeĥoslovakio. F-ino R. Vilĉmova, Uh. Hra- 
diŝte, deziras korespondi kun Polujo, nord- 
eŭropaj kaj ekstereŭropaj landoj per poŝt- 
kartoj kaj leteroj, precipe pri virinaj aferoj. 
Nepre respondos. 

Nederlando. S-ro S. de Jong, AM de UL 
1128, Lange Hilleweg 225 a, Rotterdam- 
Zuid, deziras korespondi kun ĉiulandanoj. 
Ĉiu ricevos respondon. 


Brazilo. S-ro F. S. Almada, Banco do Bra- 
sil, Santos, Brazilo, deziras korespondi kun 
geesperantistoj de ĉiuj landoj. (35) 


Por reklamo en siaj du afiŝtabuloj la Es- 
peranto-klubo de Linköping, Svedujo, dezi- 
rus la majan numeron de diversaj Espe- 
ranto-gazetoj kaj ankaŭ bonvenigus turis- 
majn broŝurojn kaj reklamilojn, S-ro Hol- 
ger Johanson, Snickaregatan 38, Linköping, 
Svedujo. 

Nur sendu 20 poŝtmarkojn, kaj mi sen- 
dos 20 samkvalitajn usonajn kaj kanadajn. 
D. Bushaw, 1802 «C» St., Pullman, Wash., 
Usono. 


RAAN NANN VVV VVV VV VV VVV VVV VVV VV V V V V VV V V V 


Internacia Kristana Frataro 


sendas senpage al ĉiu, kiu sendas la afran- 
kon, la jenajn libretojn : La Evangelio laŭ 
Sankta Marko ; La Evangelio laŭ Sankta 
Johano; Biblio-partoj; La Kvakerismo (mal. 
longa raporto) ; George Fox (biografio). — 
Skribu (preslitere) kaj enmetu poŝtmarkojn 
(iulandajn) por afranko. — Adresu : Inter- 
nacia Kristana Frataro, sekretario: Li- 
vingstone Jenkins, 21 Mitchell Road, Pal- 
mers Green, London N. 13, Anglujo. (32) 

